Eins og íbúar Reykjanesbæjar hafa tekið eftir þá hefur Gamla búð á Duus-torfunni verið í endurbyggingu síðustu árin . Nú er svo komið að verklok eru skammt undan og er íbúum af því tilefni boðið að skoða húsið sunnudaginn 8. september kl. 14 - 16 . Gengið verður inn í húsið frá Vesturbraut . Ákveðið hefur verið að nýta Gömlu búð undir starfsemi Súlunnar , verkefnastofu atvinnu - , menningar - og markaðsmála í Reykjanesbæ .